b'\n_START_ARTICLE_\nKalev H\xc3\xa4rk\n_START_PARAGRAPH_\nKalev H\xc3\xa4rk (s\xc3\xbcndinud 15. m\xc3\xa4rtsil 1971 Valgas) on Eesti poliitik, aastatel 2011 kuni 2017 Valga linnapea._NEWLINE_Kalev H\xc3\xa4rk kuulub alates 2011. aasta 27. jaanuarist Sotsiaaldemokraatlikku Erakonda._NEWLINE_Valga linnavolikogu valis Kalev H\xc3\xa4rki 11. m\xc3\xa4rtsil 2011 linnapeaks._NEWLINE_Enne Valga linnapeaks saamist t\xc3\xb6\xc3\xb6tas Kalev H\xc3\xa4rk Valga maavalitsuse arengu- ja planeeringuosakonna juhatajana. 3. novembrist 2007 kuni 1. juulini 2010 t\xc3\xa4itis Kalev H\xc3\xa4rk Valga maavanema kohuseid p\xc3\xa4rast maavanem Georg Tra\xc5\xa1anovi ametist vabastamist ja enne Margus Lepiku maavanema ametisse astumist._NEWLINE_Kalev H\xc3\xa4rk m\xc3\xa4\xc3\xa4rati 2011. aastal Kaitseliidu Valgamaa maleva Valga \xc3\xbcksikkompanii pealikuks p\xc3\xa4rast seda, kui Valga \xc3\xbcksikkompanii senine pealik nooremseersant Kaimo Vahtra pani sama aasta 24. veebruaril ameti maha, et p\xc3\xbchenduda t\xc3\xa4ielikult maleva noorte juhendamisele._NEWLINE_Ta on 2015. aastast Elroni n\xc3\xb5ukogu liige.'